מנשא בסגנון מסורתי סיני הוא גרסה מודרנית של מנשאים אסייתיים מסורתיים המבוססים על מלבן בד במידות משתנות עם רצועות שיוצאות מפינות היריעה ונקשרות סביב גוף ההורה והתינוק.
מנשא בסגנון מסורתי סיני משלב את יתרונות המנשא המסורתי הרך עם נוחות הלבישה המערבית.
זהו מנשא נפלא למי שרוצה לשאת תינוק כבד או פעוט גדול משום שהמנשא מחלק את משקל התינוק באופן אופטימלי בין הגב, הכתפיים והאגן.
בשונה ממנשאי ילקוט, מנשא בסגנון מסורתי סיני פחות מובנה וקשיח ומרגיש רך ועוטף יותר- נהדר לנשיאת ניובורן כבד!
המותגים השונים נבדלים זה מזה במידות הפאנל, סוגי הבד, עובי ורוחב הרצועות, סוג הריפוד וזוית החיבור של הרצועות והפאנל, כאשר כל אלה משפיעים על נוחות הנשיאה.